stanford-oval/wikipedia huggingface dataset:
โรงเรียนมัธยมวานรนิวาส
กิจกรรม > พิธีมอบเข็มเกียรติยศวายุบุตร > ประวัติความเป็นมา

พิธีมอบเข็มเกียรติยศวายุบุตร เริ่มตั้งแต่ปี พ.ศ. 2548 เมื่อครั้ง นายวันชัย
วิเศษโพธิศรี ดำรงตำแหน่งผู้อำนวยการโรงเรียน ในขณะนั้น โดยมีวัตถุประสงค์ในการมอบ ดังนี้
1. เป็นสัญลักษณ์ของโรงเรียนมัธยมวานรนิวาส มอบให้นักเรียนในระดับชั้น
มัธยมศึกษาปีที่ 4 ที่เข้ารับการศึกษาในระดับมัธยมศึกษาตอนปลาย อันจะเป็นพื้นฐานในการนำไปสู่ความเป็นต้นกล้าทางวิชาการและความประพฤติที่ดีงามต่อไป
2. เพื่อให้นักเรียนที่เข้าเป็นสมาชิกใหม่ มีสิ่งที่เป็นแรงบันดาลใจ ภาคภูมิใจ มีความสามัคคี และมีความรักในสถาบันของตน
3. เพื่อเป็นวัฒนธรรมอันดีงามที่จะถ่ายทอด ไปยังศิษย์ในรุ่นต่อ ๆ ไป ทำให้สถาบันการศึกษาแห่งนี้เจริญรุ่งเรืองและก้าวหน้าต่อไป
ซึ่งรูปลักษณ์ของเข็มเกียรติยศ ออกแบบโดย นายวีระวัฒน์ รสานนท์ หัวหน้ากลุ่มสาระการเรียนรู้ศิลปะ ในขณะนั้น ลักษณะของเข็มมีลักษณะคล้ายหยดน้ำ 5 แฉก และมีหนุมานอยู่เหนือชื่อโรงเรียนสถิตไว้ตรงกลาง (หนุมานเป็นสัญลักษณ์ของความเป็นอมตะ คือไม่มีวันตาย เนื่องจากเป็นบุตรของพระพาย (ลม) กับนางสวาหะ ด้วยเหตุนี้เมื่อมีอันตรายถึงตายแล้ว แค่มีลมพัดมาหนุมานก็จะฟื้นคืนชีพขึ้นมาใหม่ ด้วยอำนาจของพระพายผู้เป็นบิดา)
กิจกรรม > พิธีมอบเข็มเกียรติยศวายุบุตร > การประดับเข็มเกียรติยศวายุบุตร

การประดับเข็มเกียรติยศจะทำในรูปแบบของพิธีการ เพื่อให้มีความศักดิ์สิทธิ์และความ
ภาคภูมิใจแก่ผู้ที่ได้รับ ส่วนใหญ่จะทำพิธีมอบในภาคเรียนที่ 1 ของปีการศึกษานั้น
การประดับหรือกลัดเข็มเกียรติยศ จะกลัดบนเสื้อนักเรียนด้านขวามือ เหนืออักษรย่อของโรงเรียน “ว.น.” ทุกครั้งที่สวมใส่ชุดนักเรียน และหากประดับหรือกลัดเข็มเกียรติยศนี้แล้วจะไม่นิยมให้ใส่เข้าไปในแดนอโคจร หรือแหล่งอบายมุข เพราะจะไม่เป็นมงคลแก่ผู้นั้น
กิจกรรม > กีฬาภายในเทาแดงเกมส์

โรงเรียนมัธยมวานรนิวาสได้มีการจัดการแข่งขันกีฬาภายในขึ้นในเดือนธันวาคม ของทุกปีการศึกษา ซึ่งมีระยะเวลาให้แต่ละคณะสีได้ทำการฝึกซ้อมและเตรียมความพร้อม ในการแข่งขัน 2 เดือน ซึ่งเป็นการเปิดโอกาสให้นักเรียนได้แสดงทักษะความสามารถและศักยภาพที่มีให้เกิดประโยชน์สูงสุด ทำให้เกิดความสามัคคีในคณะสี เกิดกระบวนการคิดบริหารจัดการงบประมาณในการใช้จ่ายของแต่ละคณะสีอย่างคุ้มค่าและเหมาะสม
ซึ่งในการแข่งขันกีฬาภายในเทาแดงเกมส์นี้ ทางกลุ่มสาระสุขศึกษาและพลศึกษาได้แบ่งเป็น 6 คณะสี ดังนี้
คณะอินทนิล (สีม่วง)
คณะกระดังงา (สีเขียว)
คณะเฟื่องฟ้า (สีชมพู)
คณะชัยพฤกษ์ (สีเหลือง)
คณะราชาวดี (สีฟ้า)
คณะทองกวาว (สีแสด)
โดยได้มีการแบ่งชนิดกีฬาที่ใช้ในการแข่งขันได้ดังนี้ ฟุตบอล ฟุตซอล วอลเลย์บอล บาสเกตบอล เซปักตะกร้อ เปตอง อีสปอร์ต กรีฑา และกีฬาพื้นบ้าน (คณะครู)
กิจกรรม > พิธีทำบุญตักบาตร

เป็นพิธีที่จัดขึ้นเป็นประจำทุกปีหลังจากหยุดโรงเรียนในเทศกาลปีใหม่ โดยกลุ่มสาระการเรียนรู้สังคมศึกษา ศาสนาและวัฒนธรรม เพื่อให้คณะครูอาจารย์และนักเรียนได้ร่วมกันทำบุญเนื่องในวันขึ้นปีใหม่ให้เกิดความเป็นสิริมงคลและอุทิศส่วนบุญส่วนกุศลแก่เจ้ากรรมนายเวร รวมไปถึงผู้ที่ล่วงลับไปแล้ว ซึ่งทางโรงเรียนจะนิมนต์พระภิกษุสงฆ์มาเจริญพระพุทธมนต์ ประพรมน้ำพระพุทธมนต์ และร่วมกันทำบุญตักบาตร
กิจกรรม > M.W.M. Open House

เป็นกิจกรรมเปิดบ้านวิชาการของโรงเรียนมัธยมวานรนิวาส ซึ่งจัดขึ้นเป็นประจำในเดือนกุมภาพันธ์ของทุกปี ซึ่งถือได้ว่าเป็นกิจกรรมที่ทุกกลุ่มงานและทุกกลุ่มสาระการเรียนรู้ ได้ร่วมกันจัดกิจกรรมนี้ขึ้นมา จุดประสงค์เพื่อการประชาสัมพันธ์ แสดงความสามารถด้านต่าง ๆ ของนักเรียนโรงเรียนมัธยมวานรนิวาส ให้ผู้ที่มาร่วมในงานได้รับชม ภายในงานจะมีการจัดซุ้มขายของ ซุ้มกิจกรรมนันทนาการต่าง ๆ ให้ได้ร่วมสนุกกัน
กิจกรรม > ปัจฉิมนิเทศ

เป็นกิจกรรมของโรงเรียนที่จัดขึ้นโดยกลุ่มงานแนะแนว มีวัตถุประสงค์เพื่อให้นักเรียนระดับชั้นมัธยมศึกษาปีที่ 3 และชั้นมัธยมศึกษาปีที่ 6 ที่กำลังจะจบการศึกษา มีขวัญและกำลังใจในการเรียน การใช้ชีวิตต่อไปในอนาคต ในกิจกรรมหน้าเสาธงจะมีการมอบของที่ระลึกแสดงความยินดีจากคณะผู้บริหารให้แก่นักเรียนระดับชั้นมัธยมศึกษาปีที่ 6 ที่ได้เข้าศึกษาต่อในระดับอุดมศึกษา เมื่อเสร็จสิ้นแล้วต่อมาจะได้เชิญให้นักเรียนทั้ง 2 ระดับขึ้นสู่หอประชุมในขั้นของพิธีบายศรีสู๋ขวัญ ซึ่งจะมีการแสดงดนตรีพื้นบ้านโดยนักเรียนของชุมนุมวงโปงลางและการฟ้อนบายศรีสู่ขวัญของนักเรียนชุมนุมนาฏศิลป์ กลุ่มสาระการเรียนรู้ศิลปะ โดยในพิธีจะมีการนำตัวแทนนักเรียนของทั้ง 2 ระดับชั้น 2 คู่ อัญเชิญมาลัยกรกราบขอขมาครูผู้ที่จะเกษียณอายุราชการในปีการศึกษาถัดไป ต่อมาทางพิธีกรจะเชิญประธานรุ่น (ประธานคณะกรรมการสภานักเรียนในปีการศึกษาก่อน) มากล่าวความรู้สึกและอำลาสถาบัน หลังจากเสร็จสิ้นพิธีบายศรีสู่ขวัญก็จะเป็นการผูกแขนให้นักเรียนโดยพราหมณ์ คณะผู้บริหาร  และคณะครู ในช่วงบ่ายจะมีการแสดงคอนเสิร์ตโดยคณะครูและนักเรียนวงสตริง เพื่อให้เกิดความสนุกสนานเพลิดเพลินแก่นักเรียนผู้ที่เข้าร่วมในงาน
กิจกรรม > พิธีมอบประกาศนียบัตรแก่ผู้สำเร็จการศึกษา

เป็นกิจกรรมของโรงเรียนจัดขึ้นโดยกลุ่มงานทะเบียน เพื่อมอบประกาศนียบัตรแก่นักเรียนระดับชั้นมัธยมศึกษาปีที่ 3 และชั้นมัธยมศึกษาปีที่ 6 ที่สำเร็จการศึกษาในแต่ละปีการศึกษา โดยคณะผู้บริหาร และคณะครูอาจารย์ที่มาร่วมในพิธีจะแต่งกายด้วยชุดครุยจากสถาบันที่ตนเองสำเร็จการศึกษามาเพื่อเป็นแรงบันดาลใจและแรงผลักดันให้นักเรียนอยากเข้าศึกษาต่อในสถาบันนั้น ๆ ซึ่งทางโรงเรียนจะมีการนิมนต์พระภิกษุสงฆ์มาสวดเจริญพระพุทธมนต์ให้เกิดความเป็นสิริมงคลแก่นักเรียนและบุคลากรของโรงเรียน ในขณะที่พิธีกำลังดำเนินไปทางก็จะมีการบรรเลงดนตรีไทยของนักเรียนชุมนุมวงดนตรีไทย กลุ่มสาระการเรียนเรียนรู้ศิลปะอีกด้วย
อาคารสถานที่

อาคารอำนวยการ
เป็นอาคารแบบ 108 ล. สูง 2 ชั้น ซึ่งเป็นอาคารเรียนหลังแรกของโรงเรียน สร้างเสร็จเมื่อ พ.ศ. 2509  ภายหลังได้ปรับปรุงมาเป็นอาคารอำนวยการ สำหรับฝ่ายบริหารของโรงเรียน โดยชั้นแรกมีห้องผู้อำนวยการ และห้องกลุ่มบริหารงานงบประมาณ ชั้น 2 มีห้องประชุมบุณยรัตน์ มีการต่อเติมห้องประชุมสัมนาคารโดยการสนับสนุนของนายองุ่น สุทธิวงศ์ สมาชิกสภาผู้แทนราษฎรจังหวัดสกลนคร ในขณะนั้น ห้องรองผู้อำนวยการกลุ่มบริหารงานทั่วไป ห้องรองผู้อำนวยการกลุ่มบริหารงานงบประมาณ ห้องงานประชาสัมพันธ์ และห้องงานพัสดุ
อาคาร 1
เป็นอาคารแบบ 216 สูง 2 ชั้น มีใต้ถุน สร้างเสร็จเมื่อ พ.ศ. 2521 ประกอบด้วยห้องกลุ่มสาระการเรียนรู้วิทยาศาสตร์และเทคโนโลยี ห้องปฏิบัติการฟิสิกส์ ห้องปฏิบัติการเคมี ห้องปฏิบัติการชีววิทยา ห้องปฏิบัติการดาราศาสตร์ และห้องเรียนโครงการห้องเรียนพิเศษ หลักสูตรส่งเสริมวิทยาศาสตร์ คณิตศาสตร์ และเทคโนโลยี Science Mathematics and Technology (SMT)
อาคาร 2
เป็นอาคาร สูง 3 ชั้น ประกอบด้วยห้องกลุ่มสาระการเรียนรู้ภาษาไทย ห้องกลุ่มสาระการเรียนรู้คณิตศาสตร์ ห้อง Isolate Room ห้องกลุ่มสาระการเรียนรู้สุขศึกษาและพลศึกษา ห้องปฏิบัติการคณิตศาสตร์ ห้องเรียน ม. 1 และ ม.6
อาคาร 3
เป็นอาคารแบบ 316 ล. สูง 3 ชั้น สร้างเสร็จเมื่อ พ.ศ. 2526 ประกอบด้วยห้องกลุ่มบริการงานวิชาการ ห้องกลุ่มงานวัดผลและประเมินผล ห้องมาตรฐานสากล ห้องเกียรติยศ ห้องปฏิบัติการคอมพิวเตอร์ 5 ห้องเรียนโครงการห้องเรียนพิเศษ English for Integrated Studies (EIS) ม.ต้น ห้องภูมิปัญญา ห้องจริยธรรม ห้องสังคม ห้องเรียน ม.3 และห้องอาเซียน
อาคาร 4
เป็นอาคารชั้นเดียว ประกอบด้วย ห้องเรียน ม.3 ห้องธนาคารโรงเรียน ห้องสมุด EIS ห้องปฏิบัติการคอมพิวเตอร์ EIS ห้องปฏิบัติการชีววิทยา ห้องปฏิบัติการเคมี และห้องปฏิบัติการฟิสิกส์
อาคาร 5
เป็นอาคารชั้นเดียว ประกอบด้วย ห้องกลุ่มงานส่งเสริมคุณธรรมจริยธรรม ห้องกลุ่มงานกิจการนักเรียน ห้องพยาบาล ห้องสภานักเรียน และห้องแนะแนว
อาคาร 7
เป็นอาคารชั้นเดียว ประกอบด้วย ห้องปฏิบัติการฟิสิกส์ ห้องปฏิบัติการชีววิทยา ห้องปฏิบัติการคณิตศาสตร์ EIS ห้องเรียนโครงการห้องเรียนพิเศษ English for Integrated Studies (EIS) ม.ปลาย และห้องปฏิบัติการเคมี
อาคาร 8
เป็นอาคารแบบ 324 ล สูง 4 ชั้น สร้างเสร็จเมื่อ พ.ศ. 2551 ประกอบด้วยห้องกลุ่มงานบริการและกลุ่มงานโรงเรียนกับชุมชน ห้องปฏิบัติการคอมพิวเตอร์ 1 - 4 ห้องกลุ่มบริหารงานบุคคล ห้องกลุ่มสาระการเรียนรู้ภาษาต่างประเทศ ห้องเรียนโครงการห้องเรียนพิเศษ Mini English Program (MEP) ห้องเรียน ม. 2 - 3 และห้องเรียน ม.6
อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558 (อาคาร 9)
เป็นอาคารแบบ 324 ล/55 – ก ซึ่งได้รับงบประมาณการก่อสร้างจากสำนักงานคณะกรรมการการศึกษาขั้นพื้นฐาน เป็นเงินจำนวน 24,100,000 บาท เป็นอาคารสูง 4 ชั้น ใต้ถุนสูง ใช้เป็นอาคารเรียนรู้สู่ศตวรรษที่ 21 ประกอบด้วยห้องเรียนจำนวน 24 ห้อง และได้รับพระราชทานนามอาคารจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า “อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558” สร้างเสร็จเมื่อ พ.ศ. 2561 ซึ่งเรียกเป็นชื่อโดยย่อว่า อาคาร 9
อาคารอุตสาหกรรมศิลป์
อาคารดนตรี
โรงอาหาร
อาคารอเนกประสงค์
เป็นอาคารแบบ 002 สร้างเสร็จเมื่อ พ.ศ. 2525 ซึ่งถือว่าเป็นอาคารหอประชุมที่ได้มีการใช้งานมาเป็นระยะเวลาอย่างยาวนาน มีสนามกีฬาวอลเลย์บอล และสนามกีฬาแบดมินตัน
ห้องสมุดเฉลิมพระเกียรติ
หอประชุมชั้น 2
โดมร่วมใจสานสายใยครบรอบ 53 ปี
สนามวิเศษโพธิศรีกอล์ฟคลับ
สนามฟุตบอล
สนามฟุตซอล
สนามเทนนิส
สนามบาสเกตบอล
สนามฟุตบอล (หญ้าเทียม)
เกียรติประวัติ

พ.ศ. 2548
- ผ่านการประเมินให้เป็นโรงเรียนต้นแบบ 1 อำเภอ 1 โรงเรียนในฝัน ภาคตะวันออกเฉียงเหนือ
พ.ศ. 2549
- ผ่านการประเมินให้เป็นโรงเรียนส่งเสริมสุขภาพดีเด่น ระดับทอง ในปีการศึกษา 2549
พ.ศ. 2554
- ได้ยกระดับเป็นโรงเรียนมาตรฐานสากล (World Class Standard School)
พ.ศ. 2555
- ได้รับรางวัลนักเรียนพระราชทาน ระดับมัธยมศึกษาตอนต้น ประจำปีการศึกษา 2555
พ.ศ. 2556
- ได้รับรางวัลสถานศึกษาพระราชทาน โรงเรียนขนาดใหญ่ ประจำปีการศึกษา 2556
พ.ศ. 2559
- ผ่านการประเมินการบริหารจัดการด้วยระบบคุณภาพ ระดับองค์กร (School Quality Awords : AcQA) ปีการศึกษา 2557 - 2558
พ.ศ. 2561
- ได้รับรางวัลสถานศึกษาที่มีระบบและกลไกบริหารจัดการคุณภาพและมาตรฐานการศึกษาเพื่อการประกันคุณภาพ (IQA AWARD) ระดับดีเด่น ประเภทสถานศึกษาขนาดใหญ่พิเศษ ประจำปี 2561 จากสำนักงานคณะกรรมการการศึกษาขั้นพื้นฐาน
- ได้รับรางวัลการนำเสนอผลงานการศึกษาค้นคว้าด้วยตนเอง (Independent study : IS) ระดับดี (OBECQA) ปีการศึกษา 2561 จากสำนักงานคณะกรรมการการศึกษาขั้นพื้นฐาน
พ.ศ. 2562
- ได้รับรางวัลศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา ระดับประเทศ ปี 2562 จากมูลนิธิยุวสถิรคุณ
พ.ศ. 2563
- ได้รับรางวัลองค์กรคุณธรรมต้นแบบ ระดับจังหวัด ประจำปีการศึกษา 2563 จากจังหวัดสกลนคร
พ.ศ. 2566
- ได้รับรางวัลสถานศึกษาปลอดภัยดีเด่น ประจำปี 2566 เป็นปีที่ 7 ติดต่อกัน จากกรมสวัสดิการและคุ้มครองแรงงาน กระทรวงแรงงาน
- ได้รับรางวัลสถานศึกษาปลอดภัย ระดับดีเด่น จากสำนักงานศึกษาธิการจังหวัดสกลนคร
- ได้รับการรับรองคุณภาพโรงเรียนคุณธรรม สพฐ. ระดับ 3 ดาว ในกิจกรรมโรงเรียนดีต้องมีที่ยืน โครงการโรงเรียนคุณธรรม สพฐ. ปีงบประมาณ 2566 ระดับเขตตรวจราชการ จากสำนักงานคณะกรรมการการศึกษาขั้นพื้นฐาน
แหล่งข้อมูลอื่น

ข้อมูลพื้นฐานโรงเรียนมัธยมวานรนิวาส เก็บถาวร 2022-03-23 ที่ เวย์แบ็กแมชชีนในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
เพจเฟซบุ๊คโรงเรียนมัธยมวานรนิวาส
เพจเฟซบุ๊คงานรับสมัครนักเรียน โรงเรียนมัธยมวานรนิวาส
เพจเฟซบุ๊คห้องปกครอง โรงเรียนมัธยมวานรนิวาส
เพจเฟซบุ๊ค งานอนามัยโรงเรียน โรงเรียนมัธยมวานรนิวาส
เพจเฟซบุ๊คคณะกรรมการสภานักเรียน โรงเรียนมัธยมวานรนิวาส
เพจเฟซบุ๊คห้องแนะแนว โรงเรียนมัธยมวานรนิวาส
เพจเฟซบุ๊คกลุ่มสาระการเรียนรู้สังคมศึกษา โรงเรียนมัธยมวานรนิวาส
เพจเฟซบุ๊คกลุ่มสาระการเรียนรู้ภาษาไทย มัธยมวานรนิวาส
เพจเฟซบุ๊คเรียนจีนจีน โรงเรียนมัธยมวานรนิวาส
เพจเฟซบุ๊คชุมนุมดนตรีไทยมัธยมวานรนิวาส -ศิษย์ ว.น.
เพจเฟซบุ๊คชุมนุมนาฏศิลป์โรงเรียนมัธยมวานรนิวาส
ต้นอินทนิลน้ำ
พิธีไหว้ครู ปีการศึกษา 2566
พิธีมอบเข็มเกียรติยศวายุบุตร ปีการศึกษา 2566
พิธีเปิดกีฬาภายในเทาแดงเกมส์ ปีการศึกษา 2565
พิธีบายศรีสู่ขวัญ ในกิจกรรมปัจฉิมนิเทศ ปีการศึกษา 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด "อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558"
โรนัลด์ แมคโดนัลด์

| โรนัลด์ แมคโดนัลด์ |
| --- | --- |
ภาพของรูปปั้นโรนัลด์ แมคโดนัลด์ ในประเทศไทยเมื่อ พ.ศ. 2548 ซึ่งต้อนรับลูกค้าในลักษณะไหว้ เพื่อให้สอดคล้องกับวัฒนธรรมของไทย
ปรากฏครั้งแรก: พ.ศ. 2506
แสดงโดย: วิลลาร์ด สกอตต์ (พ.ศ. 2506-2508) เบฟ เบอร์เจอรอน (พ.ศ. 2509–2511) วิฟ วีคส์ (พ.ศ. 2511–2513) จอร์จ เวอร์ฮิส (พ.ศ. 2511–2512) บ็อบ แบรนดอน (พ.ศ. 2513–2518) คิง มูดี้ (พ.ศ. ​2518–2527) สไควร์ ไฟรเดลล์ (พ.ศ. 2527–2534) แจ็ค ดีออปกี (พ.ศ. 2533–2538) โจ แมกการ์ด (พ.ศ. 2538–2550) แบรด เลนนอน (พ.ศ.​ 2550–ปัจจุบัน) บ็อบ สเตเฟนสัน (โลโกรามาเท่านั้น)
ข้อมูลตัวละครในเรื่อง
เพศ: ชาย
อาชีพ: มาสคอตของแมคโดนัลด์
โรนัลด์ แมคโดนัลด์ (อังกฤษ: Ronald McDonald) เป็นตัวตลกซึ่งถูกใช้เป็นมาสคอตหลักของแมคโดนัลด์ ในโฆษณาโทรทัศน์ ตัวตลกตัวนี้จะอาศัยอยู่ในโลกจินตนาการที่ชื่อว่าแมคโดนัลด์แลนด์ และมักจะออกผจญภัยกับเพื่อนของเขา เมเยอร์ แมคชีส, แฮมเบอร์กลาร์, ไกรเมซ, เบอร์ดี้ เดอะ เออร์ลี เบิร์ด และ เดอะ ฟราย คิดส์ หลังจากที่เมื่อไม่กี่ปีที่ผ่านมา รายการโทรทัศน์ที่เกี่ยวกับแมคโดนัลด์แลนด์ได้หยุดผลิตลง โรนัลด์ก็หันมามีปฏิกิริยากับเด็ก ๆ ในชีวิตประจำวันของเขาแทน
นักแสดง

มีนักแสดงนับร้อยที่แสดงเป็นโรนัลด์ แมคโดนัลด์ตามร้านอาหารและงานต่าง ๆ แต่อย่างไรก็ตาม บริษัทใช้นักแสดงเพียงหนึ่งคนเท่านั้นในการเล่นบทบาทของโรนัลด์ในโฆษณาโทรทัศน์ โดยนักแสดงที่แสดงเป็นโรนัลด์ แมคโดนัลด์ มีดังต่อไปนี้
วิลลาร์ด สกอตต์ (วอชิงตัน ดี. ซี. พ.ศ. 2506-2508)
เบฟ เบอร์เจอรอน (แคลิฟอร์เนียใต้ พ.ศ. 2509-2511)
จอร์จ เวอร์ฮิส (แคลิฟอร์เนียใต้ พ.ศ.​ 2511-2531)
เรย์ เรย์เนอร์ (พ.ศ. 2511-2512)
คิง มูดี้ (พ.ศ. 2518–2527)
สไควร์ ไฟรเดลล์ (พ.ศ. 2527–2534)
แจ็ค ดีออปกี (พ.ศ. 2533–2538)
โจ แมกการ์ด (พ.ศ. 2538–2550)
แบรด เลนนอน (พ.ศ. 2550–ปัจจุบัน)
ชื่อ "โรนัลด์ แมคโดนัลด์" ในรูปแบบต่าง ๆ รวมถึงชุด หน้าตาตัวตลก อุปนิสัยต่าง ๆ ของโรนัลด์ แมคโดนัลด์ทั้งหมด เป็นเครื่องหมายการค้าจดทะเบียนของแมคโดนัลด์
การทำให้สอดคล้องกับวัฒนธรรมของชาติอื่น ๆ

ในประเทศไทย โรนัลด์ แมคโดนัลด์จะต้อนรับลูกค้าในลักษณะไหว้ เพื่อให้สอดคล้องกับวัฒนธรรมของไทย โดยมาสคอตในลักษณะไหว้นี้ ถูกกำหนดขึ้นเมื่อปี พ.ศ.​ 2545 โดยแฟรนไชส์ของแมคโดนัลด์ในประเทศไทยที่ชื่อว่า แมคไทย
สำหรับในประเทศจีนนั้น เพื่อเป็นการเคารพโรนัลด์ แมคโดนัลด์ในฐานะผู้ใหญ่ เด็ก ๆ จึงเรียกเขาว่า 麦当劳叔叔 (ลุงแมค)
ในประเทศญี่ปุ่น โรนัลด์ แมคโดนัลด์ถูกเรียกว่าโดนัลด์ แมคโดนัลด์ เนื่องจากว่าเสียง "r" ที่ชัดเจนในภาษาอังกฤษไม่มีในภาษาญี่ปุ่น
อ่านเพิ่ม

Schlosser, E. (2006) Chew on this: everything you don’t want to know about fast food. Boston, MA: Houghton Mifflin Co.
แหล่งข้อมูลอื่น

Ronald.com — เว็บไซต์ทางการ
โรนัลด์ แมคโดนัลด์ ที่ฐานทัพทหารในภูมิภาคเอเชียตะวันตกเฉียงใต้
โรเจอร์ กายเคนดอล

โรเจอร์ กายเคนดอล (อังกฤษ: Roger Kuykendall) เป็นนักเขียนนิยายวิทยาศาสตร์
แหล่งข้อมูลอื่น

ประวัติ โรเจอร์ กายเคนดอล[ลิงก์เสีย] ที่ Internet Speculative Fiction DataBase (ภาษาอังกฤษ)
โรลันโด ปัสกวา

| โรลันโด ปัสกวา |
| --- | --- |
เกิด: 19 พฤศจิกายน พ.ศ. 2508 (59 ปี)
โรลันโด ปัสกวา (อังกฤษ: Rolando Pascua; เกิด: 19 พฤศจิกายน พ.ศ. 2508) อดีตนักมวยสากลอาชีพชาวฟิลิปปินส์  มีสถิติการชกทั้งหมด 70 ครั้ง ชนะ 45 (น็อก 17) แพ้ 25 เป็นนักมวยที่เคยสร้างประวัติศาสตร์ "ช็อกโลก" เมื่อเป็นฝ่ายชนะน็อกอุมเบร์โต กอนซาเลซ แชมป์โลกชาวเม็กซิกันได้อย่างพลิกความคาดหมาย เมื่อปลายปี พ.ศ. 2533 แบบเดียวกับที่ สมาน ส.จาตุรงค์ ทำได้ในอีก 5 ปีต่อมา
ประวัติ

โรลันโด ปัสกวา เป็นนักมวยถนัดซ้าย (Southpaw) เป็นนักมวยที่มีสถิติการชกพื้น ๆ ไม่มีอะไรโดดเด่น แต่สามารถสร้างความตื่นตะลึงได้ด้วยการเอาชนะน็อกอุมเบร์โต กอนซาเลซ นักมวยชาวเม็กซิกัน เจ้าของตำแหน่งแชมป์โลก ไปได้ในยกที่ 6 ได้ครองแชมป์โลกในรุ่นไลต์ฟลายเวต สภามวยโลก (WBC) ไปอย่างไม่มีใครคาดคิด
แต่หลังจากได้แชมป์โลกไปแล้ว ปัสกวาไม่สามารถป้องกันตำแหน่งแชมป์โลกได้เลย เมื่อพบกับ เมลชอร์ ค็อป คัสโตร นักมวยชาวเม็กซิกัน ในการป้องกันตำแหน่งครั้งแรกก็เสียแชมป์ไปทันที โดยแพ้น็อกไปในยกที่ 12 ยกสุดท้าย
จากนั้น ปัสกวาได้เดินทางไปชกในที่ต่าง ๆ ทั่วโลก รวมทั้งประเทศไทยหลายครั้งกับนักมวยไทย เนื่องจากชื่อเสียงที่สามารถชนะน็อกกอนซาเลซได้ แต่ปัสกวาก็มักแพ้มากกว่าชนะ โดยหลังจากเสียแชมป์โลกไปแล้ว ปัสกวาทำสถิติแพ้ไปถึง 19 ครั้ง และได้แขวนนวมไปในที่สุดในปี พ.ศ. 2542 หลังจากแพ้คะแนน 12 ยก มาพิชิต อุทัยเทวี ที่พัทยา
เกียรติประวัติ

แชมป์โลกรุ่นไลต์ฟลายเวต WBC
ชิง 19 ธันวาคม 2533 ชนะน็อก อุมเบร์โต กอนซาเลซ ยก 6 ที่ สหรัฐ
เสียแชมป์ 25 มีนาคม 2534 แพ้น็อก เมลชอร์ ค็อบ คัสโตร ยก 10 ที่ สหรัฐ
แชมป์ฟิลิปปินส์รุ่นซูเปอร์ฟลายเวต (2536 - 2539)
เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นฟลายเวต WBC เมื่อ 28 เมษายน 2536 แพ้คะแนน ฉัตรชัย อีลิทยิม ที่ กทม.
ชิงแชมป์โลกรุ่นจูเนียร์แบนตัมเวต IBF เมื่อ 26 พฤศจิกายน 2536 แพ้น็อก ฮูลิโอ ซีซาร์ บอร์บัว ยก 5 ที่ เม็กซิโก
ชิงแชมป์ OPBF รุ่นจูเนียร์แบนตัมเวตเมื่อ 30 มกราคม 2537 แพ้คะแนน โกะห์ อินซิก ที่ เกาหลีใต้
ชิงแชมป์โลกรุ่นจูเนียร์แบนตัมเวต WBF เมื่อ 8 มกราคม 2538 แพ้น็อก แซมซั่น กระทิงแดงยิม ยก 8 ที่ แพร่
โรเจอร์ วิลเลียมส์

| โรเจอร์ วิลเลี่ยมส์ |
| --- | --- |


 หัวหน้าราชการเมืองพรอวิเดนซ์และวอร์วิก
ดำรงตำแหน่ง ค.ศ. 1644 – ค.ศ. 1647
 ผู้ว่าราชการอาณานิคมโรดไอแลนด์ และสวนพรอวิเดนซ์ คนที่ 9
ดำรงตำแหน่ง ค.ศ. 1654 – ค.ศ. 1657
ก่อนหน้า: Nicholas Easton
ถัดไป: Benedict Arnold
 
ข้อมูลส่วนบุคคล
เกิด: 21 ธันวาคม ค.ศ. 1603 ลอนดอน ประเทศอังกฤษ
เสียชีวิต: มกราคม-มีนาคม ค.ศ. 1683 พรอวิเดนซ์ โรดไอแลนด์ สหรัฐอเมริกา
ศาสนา: ผู้เคร่งครัดในศีลธรรม ผู้แบ่งแยก ผู้ปฏิรูปนิกายโปรเตสแตนต์
คู่สมรส: แมรี่ บาร์นาร์ด
บุตร: 6
ศิษย์เก่า: วิทยาลัย Pembroke เคมบริดจ์
อาชีพ: พระผู้สอนศาสนา รัฐบุรุษ นักประพันธ์ นักเทศน์ นักเสรีนิยม

โรเจอร์ วิลเลียมส์ (อังกฤษ: Roger Williams (theologian)) คือ นักเทววิทยาที่ต่อต้านอังกฤษ ผู้ซึ่งเสนออิสรภาพทางศาสนาและการแบ่งแยกโบสถ์ของรัฐ ใน ค.ศ. 1636 เขาก่อตั้งอาณานิคมสวนพรอวิเดนซ์ (Providence Plantations) ซึ่งเป็นที่หลบภัยสำหรับชนกลุ่มน้อยทางศาสนา วิลเลี่ยมส์ได้ก่อตั้งนิกายโปรแตสแตนต์แห่งแรกในอเมริกา (First Baptist Church in America) ที่เมืองพรอวิเดนซ์ รัฐโรดไอแลนด์ เขาเริ่มศึกษาภาษาท้องถิ่นของอเมริกาและการค้าขายที่เป็นธรรมกับชาวอเมริกันพื้นเมือง วิลเลี่ยมส์เป็นผู้ที่เห็นด้วยกับการเลิกทาสคนแรกๆ ในอเมริกาเหนือ ซึ่งมีการก่อตั้งและพยายามห้ามไม่ให้มีการค้าทาสในอาณานิคมทั้งสิบสามของอังกฤษ
นิกายโปรแตสแตนต์แห่งแรกในอเมริกา เมืองพรอวิเดนซ์ ก่อตั้งใน ค.ศ. 1638 และก่อสร้างอาคารใน ค.ศ. 1776 คือ การร่วมกลุ่มของผู้นับถือนิกายโปรเตสแตนต์ที่เก่าแก่ที่สุดในสหรัฐอเมริกา
ดูเพิ่ม

พรอวิเดนซ์
รัฐโรดไอแลนด์
โรเบิร์ต บิงแฮม แบรสซีย์

โรเบิร์ต บิงแฮม แบรสซีย์ (อังกฤษ: Robert Bingham Brassey) (เกิดเมื่อวันที่ 18 ตุลาคม ค.ศ. 1875 – เสียชีวิตเมื่อวันที่ 14 พฤศจิกายน ค.ศ. 1946) เป็นนักการเมืองจากประเทศอังกฤษ สังกัดพรรคอนุรักษ์นิยม เป็นบุตรของอัลเบิร์ต แบรสซีย์
โรเบิร์ต บิงแฮม แบรสซีย์ ได้รับการเลือกตั้งให้เป็นสมาชิกสภาผู้แทนราษฎร ของเมืองแบนบูรีย์ในการเลือกตั้ง เดือนมกราคม ค.ศ. 1910 โดยชนะพรรคเสรีนิยม แต่แพ้การเลือกตั้งในเดือนธันวาคม ค.ศ. 1910 ซึ่งสังกัดพรรคเสรีนิยม
โรบินฮู้ด เจ้าชายจอมโจร

| โรบินฮู้ด เจ้าชายจอมโจร |
| --- | --- |
โปสเตอร์ใบปิดภาพยนตร์
กำกับ: เคลวิน เรย์โนลด์ส
บทภาพยนตร์:   Pen Densham  John Watson 
เนื้อเรื่อง: Pen Densham
อำนวยการสร้าง:   Pen Densham  Richard Barton Lewis  John Watson 
นักแสดงนำ:   Kevin Costner  Morgan Freeman  Christian Slater  Alan Rickman  Mary Elizabeth Mastrantonio 
กำกับภาพ: Douglas Milsome
ตัดต่อ: Peter Boyle
ดนตรีประกอบ: Michael Kamen
บริษัทผู้สร้าง: Morgan Creek 
ผู้จัดจำหน่าย: Warner Bros.
วันฉาย:   14 มิถุนายน ค.ศ. 1991 (1991-06-14) (United States) 
ความยาว: 143 minutes
ประเทศ:   United States 
ภาษา: English
ทุนสร้าง: $48 million
ทำเงิน: $390.5 million
โรบินฮู้ด เจ้าชายจอมโจร (อังกฤษ: Robin Hood: Prince of Thieves) เป็นภาพยนตร์แอคชั่นแนวผจญภัยสัญชาติอเมริกันที่ออกฉายในปีค.ศ. 1991 กำกับโดย เคลวิน เรย์โนลด์ส. นำแสดงโดย เควิน คอสเนอร์ รับบท โรบินฮูด, มอร์แกน ฟรีแมน รับบท อะแซม
เนื้อเรื่องย่อ

ภาพยนตร์เรื่องนี้กล่าวถึงโจรป่า ผู้มีชื่อเสียงจากการปล้นคนรวย เพื่อแจกจ่ายให้คนจน เควิน คอสเนอร์ รับบท โรบิน ฮู้ด หรือ โจรแห่งล็อกสเล่ย์ เมื่อโรบินเดินทางกลับบ้าน หลังจากหายไปนาน เขาพบว่าครอบครัว และทรัพย์สมบัติของเขาโดนทำลาย โดยนายอำเภอเมืองน้อตติ้งแฮม ผู้มีจิตใจหยาบช้า ชายผู้นี้ยังข่มขู่เอารัดเอาเปรียบประชาชน บนเกาะอังกฤษอีกด้วย โรบินตั้งปณิธานว่า เขาจะต้องแก้แค้นให้กับ พ่อที่ถูกฆ่า เขาได้รับความช่วยเหลือเป็นอย่างดี จากเพื่อนตัวเล็ก ชาวมอริช หลังจากเขาได้พบกับ ลิ้ตเติ้ล จอห์น และต่อสู้จนได้ชัยชนะ เขาสามารถพาตัวเอง เข้าเป็นหัวหน้าของกลุ่มโจรป่า ถึงแม้ วิล สกาเล็ท คนสำคัญคนหนึ่งของกลุ่ม จะไม่เชื่อใจเขานักก็ตาม โรบินได้สร้างความวุ่นวายโกลาหล ให้กับนายอำเภอและพรรคพวกทุกครั้ง ที่มีโอกาส ชีวิตของเขา ต้องเสี่ยงภัยอยู่ตลอดเวลา เช่นเดียวกับหญิงสาว ที่เขาตกหลุมรัก แมเรียน
นักแสดง

เควิน คอสต์เนอร์ รับบท โรบินฮูด
มอร์แกน ฟรีแมน รับบท อะแซม
คริสเตียน สเลเทอร์ รับบท วิล สกาเลตต์
อลัน ริคแมน รับบท จอร์จ, นายอำเภอเมืองน้อตติ้งแฮม
แมรรี่ อลิซาเบธ มัสทรานโตนิโอ รับบท แมเรียน ดูบัวส์
เจรัลดีน แม๊คอีแวน รับบท มอเทียนนา
ไมค์ แม๊คเชน รับบท ไฟรอา ทัค
ไบรอัน เบลสเซตต์ รับบท ลอร์ดล็อคสเล่ย์
นิค บริมเบิ้ล รับบท ลิตเติ้ล จอห์น
แหล่งข้อมูลอื่น

โรบินฮู้ด เจ้าชายจอมโจร ที่อินเทอร์เน็ตมูวีเดตาเบส
โรบินฮู้ด เจ้าชายจอมโจร ที่ทีซีเอ็มมูวีเดตาเบส
โรบินฮู้ด เจ้าชายจอมโจร ที่บ็อกซ์ออฟฟิศโมโจ
โรบินฮู้ด เจ้าชายจอมโจร ที่รอตเทนโทเมโทส์
"The Battle of Sherwood Forest" เก็บถาวร 2013-05-22 ที่ เวย์แบ็กแมชชีน, a 1991 Entertainment Weekly cover story about the film's tumultuous production.
Robin Hood: Prince of Thieves Transcript เก็บถาวร 2014-01-16 ที่ เวย์แบ็กแมชชีน
โรเจอร์ มอร์ติเมอร์ เอิร์ลที่ 4 แห่งมาร์ช

| โรเจอร์ มอร์ติเมอร์ เอิร์ลแห่งมาร์ชที่ 4 |
| --- | --- |

เกิด: 11 เมษายน ค.ศ. 1374 
อสัญกรรม: 20 กรกฎาคม ค.ศ. 1398 
คู่สมรส: เอเลียนอร์ ฮอลแลนด์
บุตร: แอนน์ เดอ มอร์ติเมอร์ เอ็ดมันด์ มอร์ติเมอร์ เอิร์ลแห่งมาร์ชที่ 5 เอเลเนอร์ เคานเทสแห่งเดวอน
ขุนนางอังกฤษ - กษัตริย์อังกฤษ - ชาวอังกฤษ
โรเจอร์ มอร์ติเมอร์ เอิร์ลแห่งมาร์ชที่ 4 (อังกฤษ: Roger Mortimer, 4th Earl of March) (11 เมษายน ค.ศ. 1374 - 20 กรกฎาคม ค.ศ. 1398) โรเจอร์ มอร์ติเมอร์เป็น “รัชทายาทโดยสันนิษฐาน” ในพระเจ้าริชาร์ดที่ 2 ระหว่างปี ค.ศ. 1385 ถึงปี ค.ศ. 1398
โรเจอร์ มอร์ติเมอร์เป็นบุตรของเอ็ดมันด์ มอร์ติเมอร์ เอิร์ลแห่งมาร์ชที่ 3 และฟิลลิปปา แพลนทาเจเน็ท เคานเทสแห่งอัลสเตอร์ที่ 5 บุตรีคนเดียวของไลโอเนลแห่งอันท์เวิร์พ ดยุคแห่งแคลเรนซ์ที่ 1 พระราชโอรสองค์ที่สองของพระเจ้าเอ็ดเวิร์ดที่ 3 และพระราชินีฟิลลิปปา ฉะนั้นโรเจอร์ มอร์ติเมอร์จึงควรจะเป็นรัชทายาท (หลังจากการเสียชีวิตของบิดา) ของพระเจ้าริชาร์ดที่ 2 ถ้าการสืบราชบัลลังก์นับมาทางสตรีได้
แม่ของโรเจอร์ มอร์ติเมอร์เสียชีวิตตั้งแต่ยังสาและพ่อเสียชีวิตเมื่อวันที่ 27 ธันวาคม ค.ศ. 1381 มอร์ติเมอร์จึงได้รับบรรดาศักดิ์และอสังหาริมทรัพย์ต่อจากบิดาเมื่อมีอายุเพียง 7 ปี อิทธิพลของมอร์ติเมอร์ทำให้ได้รับแต่งตั้งให้เป็น Lord lieutenancy แห่งไอร์แลนด์เมื่อวันที่ 24 มกราคม ค.ศ. 1382 โดยมีเซอร์ทอมัส มอร์ติเมอร์ผู้เป็นลุงเป็นผู้ช่วย แต่การทดลองครั้งนี้ไม่ประสบความสำเร็จ มอร์ติเมอร์ถูกแทนด้วยฟิลลิป เดอ คอร์ติเนย์ (Philip de Courtenay) ในปีต่อมา
โรเจอร์ มอร์ติเมอร์เป็นผู้ที่อยู่ในความรับผิดชอบของสถาบันพระมหากษัตริย์โดยมีทอมัส ฮอลแลนด์ เอิร์ลแห่งเค้นท์ที่ 2 (Thomas Holland, 2nd Earl of Kent) ลูกพี่ลูกน้องของพระเจ้าริชาร์ดที่ 2 เป็นผู้ดูแล นอกจากนั้นเอิร์ลแห่งเค้นท์ซื้อสิทธิในการเลือกเจ้าสาวให้โรเจอร์ มอร์ติเมอร์ด้วย และในปี ค.ศ. 1387 หรือต้นปี ค.ศ. 1388 ก็จับมอร์ติเมอร์แต่งงานกับเอเลเนอร์ ฮอลแลนด์ผู้เป็นลูกสาว
ความสำคัญของมอร์ติเมอร์อยู่ที่เชื้อสายที่มาจากพระเจ้าเอ็ดเวิร์ดที่ 3 ซึ่งยิ่งเพิ่มความสำคัญมากยิ่งขึ้นเมื่อพระเจ้าริชาร์ดทรงประกาศอย่างเป็นทางการว่ามอร์ติเมอร์เป็นรัชทายาทโดยพฤตินัยในปี ค.ศ. 1385
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
โรงไฟฟ้าบางปะกง

| โรงไฟฟ้าบางปะกง |
| --- | --- |


th
ที่ตั้ง: จังหวัดฉะเชิงเทรา
พิกัด: 13°30′5″N 101°1′31″E﻿ / ﻿13.50139°N 101.02528°E﻿ / 13.50139; 101.02528
สถานะ: ใช้งานอยู่
เริ่มสร้าง: พ.ศ. 2520
เริ่มโครงการ: พ.ศ. 2534; 33 ปีที่แล้ว (2534)
ค่าก่อสร้าง: 20,431,416 บาท
ผู้ดำเนินการ: การไฟฟ้าฝ่ายผลิตแห่งประเทศไทย
โรงไฟฟ้าความร้อน
เชื้อเพลิงหลัก: ก๊าซธรรมชาติ   น้ำมันดีเซล
Turbine technology: พลังความร้อน   พลังความร้อนร่วม
ความสามารถในการผลิตไฟฟ้า


Units operational: 3,680,000 kW
แหล่งข้อมูลอื่น
คอมมอนส์: มีสื่อที่เกี่ยวข้องอยู่ที่คอมมอนส์
โรงไฟฟ้าบางปะกง (อังกฤษ: Bangpakong Powerplant) เป็นโรงไฟฟ้าพลังความร้อนและพลังความร้อนร่วมของการไฟฟ้าฝ่ายผลิตแห่งประเทศไทย จัดเป็นโรงไฟฟ้าที่ใช้ก๊าซธรรมชาติจากอ่าวไทยแห่งแรก ประกอบด้วยโรงไฟฟ้าพลังความร้อน จำนวน 4 เครื่อง  (Thermal)  และโรงไฟฟ้าพลังความร้อนร่วม  (Combine)  จำนวน 4 เครื่อง รวมกำลังผลิตทั้งหมด  3,680,000 กิโลวัตต์ เป็นแหล่งผลิตกระแสไฟฟ้าขนาดใหญ่ของประเทศไทย
สถานที่ตั้ง

โรงไฟฟ้าบางปะกง ตั้งอยู่บริเวณริมฝั่งทางด้านซ้ายของแม่น้ำบางปะกงในเขตจังหวัดฉะเชิงเทรา เป็นโรงไฟฟ้าขนาดใหญ่บนเนื้อที่ 1,050 ไร่  ตัวโรงไฟฟ้าอยู่ห่างจากบริเวณปากแม่น้ำบางปะกง ย้อนขึ้นมาตามลำน้ำด้วยระยะทางประมาณ 11 กิโลเมตร อยู่ห่างจากกรุงเทพมหานครประมาณ 69 กิโลเมตร
การเดินทาง

โรงไฟฟ้าบางปะกงระยะทางห่างจากกรุงเทพฯ 69 กิโลเมตร สามารถใช้เส้นทางจากกรุงเทพฯ ไป บางนา-ตราด ได้ และเมื่อถึงจังหวัดฉะเชิงเทรา จะพบสะพานเทพหัสดินทร์ อีกประมาณ 1 กิโลเมตร จะพบป้ายชื่อโรงไฟฟ้าบางปะกง ให้เลี้ยวซ้าย ประมาณ 2.5 กิโลเมตร ก็จะถึงโรงไฟฟ้าบางปะกง
ประวัติ

โรงไฟฟ้าบางปะกง เริ่มดำเนินการก่อสร้างภายใน พ.ศ. 2520 ถูกสร้างขึ้นเพื่อเป็นการตอบรับและสนองนโยบายของรัฐบาลในขณะนั้น ที่ต้องการพัฒนาแหล่งทรัพยากรธรรมชาติภายในประเทศ ให้เกิดประโยชน์สูงสุด แบ่งเป็นโรงไฟฟ้าพลังความร้อนและโรงไฟฟ้าพลังความร้อนร่วม ดำเนินการก่อสร้าง 2 ระยะ คือระยะเวลาช่วงที่ 1 ใน พ.ศ. 2520 ซึ่งเป็นจุดเริ่มต้นการก่อสร้างโรงไฟฟ้าบางปะกงและระยะเวลาช่วงที่ 2 ใน พ.ศ. 2530 – 2531